**Ата -аналарға арналған жадынама**

**(Сіз балаңыздың сеніміне ие болу үшін көмек көрсететін кеңестер)**

**1.Әңгімелесу**. Балаңыздың жасына, өзіңіздің қатты шаршап отырғанызға қарамай, балаңыздың және өз жұмыстарыңыз туралы әңгімелесіңіз. Есіңізде болсын баланың сенімінен айырылу бұл үлкен орны толмас жоғалған дүние, ал сенімге қайта ие болу өте қажырлы еңбекті қажет етеді.

**2.Сөйлесу.** Балаға оны жақсы көретіңізді айту керек.Егер осы уақытқа дейін айтуға ұялып жүрсеңіз, бүгін әлі кеш емес.Бала жасына қарамай, әр қашанда оны жақсы көретінін естігісі, мейірімді көздерді көргісі келеді.Қымбат заттар ешқашанда балаға деген махаббатыңызды толтыра алмайды.

**3.Әңгіме** кезінде балаңызды тым болмас бір рет маңдайынан, қолынан сипап өтуге тырысыңыз. Бұл әңгіме барысындағы өте маңызды сәт, бірақ жиі -жиі аялау қажет емес, ол баланың ашу ызасын туғызу мүмкін. Сүюмен,құшумен баланы жаман үйретпеңіз, бұл баланы әсіресе өтпелі кезеңде қатты ұялтады.

**4.Сенім** балаңызбен сіздің араңызда сенім бар болған жағдайда, балаңыздың өміріндегі өте маңызды өтпелі жасты өткізіп алмайсыз. Ата-ана өзіңіздің осы уақытыңызды аңығырақ көз алдыңызға елестетіп алыңызшы. Талдап көріңіз, сол кезде сіздің ата- анаңыз нені айтпай қалды, жолдастарыңыздан қандай теріс ақпарат алдыңыз.

**5**.**Егер өткен уақытты** қайтара алсаңыз бүгін сіз нені өзгертер едіңіз? Сіздің адал жасаған талдауыңыз балаңызды осы қиын кезде жақсы түсіну үшін көп көмек береді және сіздің балаңызбен сенімді орнатуыңызға жеңілдік болады.

**6.Құрметті ата есіңізде болсын !** Сенім бұл сіздің алдыңызда күнделікті жан дүниесін ақтарып салу емес Сенім бұл баланың көмегіңізбен ашық талдау жасай білуі.

**7.Егер сіз** балаңызға бірнеше рет өтірік айтқан болсаңыз, ол міндетті түрде сізге өтірік айтады.Аз ғана өтіріктен үлкен өтіріктер туады.

**8.Баланы тәртіпке келтіру** кезінде ешқашанда сіздің балаңыз басқасына қарағанда жаман, ұқыпсыз, тәртіпсіз, жарамсыз екенін айтпауға тырысыңыз.

**9.Егер сіздің** балаңызбен қарым- қатынасыңыз дұрыс қалыптаспаса, міндетті түрде маманнан кеңес алуыңыз қажет. Тек балаға ғана мұғалімдердің немесе психологтің көмегі керек, ал маған керек емес деген ойда болсаңыз сіздің пікіріңіз қате болады. Өзіңізді өзгертуге дайынсыз ба, соны ең бірінші өзіңіз үшін аңықтап алыңыз. Бұл өте қиын,ал балаға одан да қиын оған сіздің көмегіңіз аса қажет.

***Ата- аналарға арналған жадынама***

***(Сіз балаңыздың сеніміне ие болу үшін көмек көрсететін кеңестер)***